Άθανις ο Συρακούσιος

Ο Άθανις ή ΑθάναςΑναφέρεται ως Αθάνας από τον Διόδωρο, ως Άθανις από τον Πλούταρχο και τον Αθήναιο και ως Άθηνις από τον Στέφανο Βυζάντιο. 
ήταν ιστορικός συγγραφέας του 4ου π.Χ. αιώνα από τις Συρακούσες.

Έγραψε, σύμφωνα με τον Διόδωρο τον Σικελιώτη,Διόδωρος ο Σικελιώτης, Ιστορική Βιβλιοθήκη, 15.9.4 (). 
ένα έργο δεκατριών βιβλίων στο οποίο εξιστορούσε τα γεγονότα της εποχής του Δίωνος. Το έργο, όπως αναφέρει ο Αθήναιος, έφερε τον τίτλο "Σικελικά".
Αθήναιος, Δειπνοσοφισταί,  III.54 (). 
Στο πρώτο βιβλίο ο Άθανις περιέγραφε περιληπτικά τα τελευταία επτά χρόνια της βασιλείας του Διονυσίου Β΄ του Νεοτέρου, αρχίζοντας από το χρονικό σημείο που σταματούσε το ομότιτλο ημιτελές έργο του συμπατριώτη του Φιλίστου. Η ιστορία του τελείωνε, όπως πιθανολογείται, με τον θάνατο του Τιμολέοντος στο 13ο βιβλίο. Διασώθηκαν τρία μόνον αποσπάσματα που αναφέρονται από τον Αθήναιο και τον Πλούταρχο.
Μüller, Fragmenta historicorum Graecorum (1841), τόμος II, σελ. 81. Athanas

Ο Άθανις συμμετείχε στις εμφύλιες διαμάχες των Συρακουσών ως πολιτικός φίλος και συνεργάτης του Ηρακλείδη και αντίπαλος του Δίωνος.
Στέφανος Βυζάντιος, λήμμα Δύμη (). 
Οι πολιτικές του απόψεις και η εχθρότητά του απέναντι στον Δίωνα προφανώς αντανακλώντο και στο ιστορικό του έργο. Εικάζεται ότι οι αρνητικές κρίσεις για τον Δίωνα που υιοθετεί ο Ρωμαίος βιογράφος του Κορνήλιος Νέπως προέρχονται μάλλον όλες από το έργο του Αθάνιος, μολονότι ο ίδιος ο Νέπως δεν τον κατονομάζει στις πηγές του.
L. J. Sanders, The Legend of Dion, κεφ. "The Partisan Tradition 1: Philistus and Athanis", 2008. google books

 Παραπομπές 

κατηγορία:Αρχαίοι Έλληνες ιστορικοί
κατηγορία:Αρχαίοι Συρακούσιοι